  Виталий Пронин 16-тӥ июне Ижысь ипподромын, зоро куазь шоры учкытэк, пыдэз лёгон инты ӧй вал. Татын ортчиз пудо-животъёсын адӟытон. Можга ёросысь «Россия» хозяйстволэн валъёсыз чебересь.Гурт удысъя но сиён-юонъя министрлэсь ужзэ быдэсъясь Александр Прохоров верамъя, та ужрад нырысь ик чакламын хозяйствоослы. Племрепродуктор нимез басьтон понна уго нырысь ик адњытонъёс пыр потоно. Со сяна, хозяйствоосысь кивалтӥсьёс понна адњытон аспӧртэм џошатскон но луэ. Котькудӥз аслэсьтыз бускельзэ чакла: кинлэн кыџе удысэз умойгес пӧрме, кинлэн вормонъёсыз бадњымесьгес. Таин сэрен эшшо но бадњымесьгес лыдпусъёс сьӧры уйиськыны, хозяйствозэс азинтыны тыршо. Туэ, кылсярысь, ипподроме калык син азе поттэмын вал шаерысьтымы 50 племенной хозяйствоосысь таза, котыр ласянь усто пудо, чорыг, пӧйшур.- Миым гурт хозяйствоосын котькуд скаллэсь шорлыдын 5 сюрс 725 килограмм йл кыскизы, нош племенной хозяйствоосын та лыдпус 6 сюрс 500 луиз. Асьмелэн эшшо но азинскыны луонлыкъёсмы бадњымесь. Али шаерысьтымы вань хозяйствоос пќлысь 23 процентэз хозяйствоос племенной луо ке, матысь дыре та лыдпусэз 50 процентозь вуттыны чакламын, - адӟытонэз усьтыса,  шуиз Александр Прохоров.Правительстволэн Тӧроезлэсь ужзэ быдэсъясь Виктор Савельев верамъя, хозяйствоослы азинтӥськыны отӥяз но юрттозы. Июнь пумын субсидиос вуозы кылем арын но туэ фермаос пуктэм хозяйствоослы.Шаерамы генетикая уж умой радъямын. Тае нимысьтыз пусйиз Россиысь  племенной ужен выронъя «Московская» предприятилэн кивалтӥсезлэн воштӥсез, адӟытонысь эксперт-судья Вячеслав Панферов. Учкыны но вал мае. Пудоосмы чебересь, чылкытэсь, тазаесь. «Абсолютной чемпион» ним басьтӥз Эгра ёросысь «Чутырский» СПК-ысь Ириска нимо скал. Нырысетӥ кунян ваён араз ик со 7,7 сюрс килолэсь трос йӧл сётӥз. Хозяйствоысь зоотехник Марина Чиркова верамъя, туннэ Ириска нуналлы быдэ ог 35 килограмм йӧл сётэ.Дунъясьёс пудолэсь тыбырзэ но, пыдъёссэ но, чыртызэ но, веразэ но учко на. Мода возьматэм кадь: скалъёс возь кузя чурен ортчо. Бӧрсьысь бӧрсе кыкетӥ арзэ «вице-чемпион» ним сётӥзы Шаркан ёросысь Н. Собин фермер хозяйствоысь Радуга скаллы. Миым со 8,8 сюрс килограмм йӧл сётӥз. Туэ чаклало 10 сюрс килограмм басьтыны.Адӟытонын скалъёсты сяна но вал кинэ учкыны, мае басьтыны. Паймытӥзы можгаос - татын, оло, ваньмыз сямен удысъёс синмаськымон азинтӥсько. Кылсярысь, ёросысь «Россия» хозяйствоын гинэ вордо ӟеч выжыысь мушъёсты.«Россиын» ик племенной скалъёссы но, парсьёссы но, валъёссы но вань. Юрий Вершинин туж данъяське валъёсынызы. Хозяйствоын соос 130 кузя. 4-ез гинэ ужа, мукетъёсыз адӟытонъёсы, ӵошатсконъёсы пыриськыло. Пичи хозяйствоослы вал вордон секытэн сётӥське - сюдыны трос уксё кошке. Капчигес техника басьтыны, шуо. Нош «Россия» кадь бадӟым хозяйство вылын вал вордон уг ик шӧдӥськы. Ӟеч вал выжыез быдтӥд ке, сое выльысь уд улӟыты ни, шуэ Ю. Вершинин. Валъёсты специалистъёссэс возён понна но утё, гуртоосты ужтэк кельтэмзы уг поты.Нылпиос паймыса ик потӥзы ош вордонъя «Можгаплем» хозяйстволэн адӟы-тонысьтыз. Заводын Шотландиысь ваем ош возё. Удмуртиын 2 гинэ абердин-ангус выжыысь ош. Тусъёссы моржлэн кадь. Заводэн кивалтӥсь Александр Ральников верамъя, ошъёс 50 градус кезьытэз чидало. Ошлэн сӥлез туж небыт, мраморной. Вордыны но сое дунтэмгес: ӝог будэ.Паймытӥзы можгаос чорыг вордон удысэн но. Городын аквариумын будэтыны кутскиллям осётр. Анатолий Лепихин ужбергатӥсь 3-тӥ арзэ ни та дуно чорыгез вордонэн выре. Туннэ араз 3 тонна осётр вузало. Лыдпуссэс 20 тоннаозь йылтыны малпало. Осётрез ӵемгес басьто ижъёс, 1 килоез 750 манет дунъяське. Тросгес уксё поттон вылысь ужбергатӥсь осётр вордонъя установкаос лэсьтыны кутскем - Россие но сое вӧлмыто.Адӟытонэ лыктэмъёс йӧл, курегпуз, чорыг басьтыны черодэ люкаськизы. Нош нылпиос дыртӥзы альпакаез, пониез, кечез сюдыны. Таос понна Ижысь зоопарк нимысьтыз возьматон радъяз.Елена Сараматова   